પ્રિયા અને તેના પતિ વિજય ગોલાણીને મોબાઈલ એપ ઉપર ઘણા વિડીયો બનાવ્યા છે. જોકે, તેમાં આ વિડિયો જ એટલો વાયરલ થયો કે, પ્રિયાના પતિ વિજયનું કહેવું છે કે, પ્રિયાને વિડીયો બનાવવા ગમે છે. અમે આ વિડીયો બનાવ્યો ત્યારે કરવા ચોથ હતી. અમે લોંગ ડ્રાઈવ ઉપર નીકળ્યા હતાં. કેબલ સ્ટેઈડ બ્રિજ ઉપર પહોંચ્યા ત્યારે મેં પ્રિયાને આગ્રહ કર્યો કે, તે અહીં લાઈટિંગ ખૂબ સરસ છે. તેને બેકગ્રાઉન્ડમાં રાખીને તેનો ડાન્સ કરતો વિડિયો તૈયાર કરીએ. પ્રિયાએ સરગમ ફિલ્મમાં જયાપ્રદાના ગીત ઉપર ડાન્સ કર્યો અને તેનો વિડીયો બનાવીને અમે ફેસબુક ઉપર અને વોટ્સએપ ઉપર મૂક્યો. લોકોને એ કદાચ એટલો ગમ્યો હશે કે ત્રણેક દિવસમાં તો લાખો લોકોએ તેને જોઈ લીધો હતો. અમે તો ઘણા વિડીયો આવા બનાવીને ફેસબુક ઉપર મૂક્યા છે, પરંતુ આ એટલો ફેમસ થઈ ગયો, તેની પાછળ એવું લાગે છે કે, કેબલ સ્ટેઈડ બ્રિજનું લાઈટિંગ સાથેના લોકેશનને લીધે પ્રિયાનો ડાન્સ વધારે સારો લાગ્યો હોય.